Diari Oficial de la Generalitat Valenciana


Sumari del DOGV 4319, del 22-08-2002 (2002/7581)

RESOLUCIÓ de 6 de juny de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual de les Normes Subsidiàries per a canvi de zona verda en el polígon industrial 1 del municipi de Castalla.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7581


Data del document
:   06-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Castalla
    * pla d'urbanisme

RESOLUCIÓ de 6 de juny de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual de les Normes Subsidiàries per a canvi de zona verda en el polígon industrial 1 del municipi de Castalla. [2002/7581]
  
Vist l'expedient relatiu a la modificació puntual per a canvi de zona verda en el polígon industrial 1, de les Normes Subsidiàries de Castalla (Alacant), i de conformitat amb els següents:
  
Antecedents de fet
  
Primer
  
L'Ajuntament de Castalla va acordar l'exposició pública, per mitjà d'Acord Plenari de data 28 de juny de 2001, del projecte de modificació puntual de les Normes Subsidiàries de Castalla, i es publica l'anunci en el Diari Oficial de la Generalitat Valenciana núm. 4065, de data 16 d'agost de 2001 i en el diari Información d'Alacant, de data 26 de juliol del mateix any. Després del pertinent període d'exposició pública, en el qual no es van presentar al·legacions, es va aprovar provisionalment pel mateix ple de l'Ajuntament de Castalla, amb data 25 d'octubre de 2001.
  
Segon
  
El document tècnic de modificació puntual consta de memòria informativa, memòria justificativa i tres plans, i s'han remés plans de refosa en format de les Normes Subsidiàries.
  
Tercer
  
Consta en l'expedient informe de la Direcció General d'Urbanisme i Ordenació Territorial, del Servici de Coordinació Territorial, de 4 d'octubre de 2001, sobre consulta realitzada per l'Ajuntament de Castalla, quant al procediment que s'ha de seguir per a la modificació proposada.
  
Quart
  
La Comissió Territorial d'Urbanisme d'Alacant, en sessió del dia 5 de febrer de 2002, va acordar informar favorablement la modificació puntual de les Normes Subsidiàries de Castalla, per a canvi de zona verda en el polígon industrial 1.
  
Cinqué
  
El conseller d'Obres Públiques, Urbanisme i Transports, amb data 11 de març de 2002, va resoldre informar favorablement la modificació puntual de les Normes Subsidiàries per a canvi de zona verda en el polígon industrial 1 del municipi de Castalla, i demanar dictamen del Consell Jurídic Consultiu de la Comunitat Valenciana.
  
Sisé
  
El Consell Jurídic Consultiu de la Comunitat Valenciana en sessió del 30 de maig de 2002, emet dictamen favorable a l'aprovació definitiva de l'expedient de referència.
  
Fonaments de dret
  
Primer
  
El procediment seguit per l'Ajuntament resulta d'acord amb el que preveu l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i l'article 17,5 de Reglament de Planejament de la Comunitat Valenciana, aprovat per Decret 201/1998, de 15 de desembre, del Govern Valencià (RPCV).
  
Segon
  
Respecte a la documentació es considera completa, d'acord amb el que disposa l'article 27 de la LRAU i concordants del RPCV. L'Ajuntament ha aportat plans de refosa i ha diligenciat els tres exemplars del document tècnic.
  
Tercer
  
Quant al fons de l'assumpte, l'objecte de la modificació és variar la forma d'una zona verda cintínua en forma de ?Z?, i es manté la superfície de 16.000 m²,,i s'agrupa en dues zones quadrades. Es justifica la modificació indicant que ara es fa coincidir amb l'arbratge existent (Carrasques).
  
Les determinacions contingudes en la modificació es consideren correctes, des del punt de vista de les exigències de la política urbanística i territorial de la Generalitat Valenciana. La modificació no suposa alteracions en les superfícies qualificades de zones verdes i de parcel·la edificable i per tant tampoc suposa increment de l'aprofitament lucratiu o disminució de les superfícies dotacionals. S'ha justificat que les zones verdes previstes complixen les condicions dels articles 34 i 35 del RPCV per a la seua qualificació com a jardins i la superfície de cada una d'elles és superior als 1.000 m².
  
Quart
  
El present expedient suposa una diferent qualificació o ús urbanístic de les zones verdes o espais lliures anteriorment prevists, per la qual cosa, de conformitat amb el que disposa l'article 55.4 de la LRAU, consta en este, informe favorable del conseller d'Obres Públiques, Urbanisme i Transports (disposició transitòria 9a de la LRAU) i dictamen favorable del Consell Jurídic Consultiu de la Comunitat Valenciana, d'acord amb el que disposa l'article 10.8.e) de la Llei 10/94, de 29 de desembre, per la qual es crea el Consell Jurídic Consultiu de la Comunitat Valenciana.
  
Cinqué
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vists els preceptes legals citats i la resta de general i pertinent aplicació, de conformitat amb el dictamen del Consell Jurídic Consultiu de la Comunitat Valenciana, resolc:
  
Aprovar definitivament la modificació puntual de les Normes Subsidiàries per a canvi de zona verda en el polígon industrial 1 del municipi de Castalla.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del sendemà de la notificació o publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 6 de juny de 2002.- El conseller d'Obres Públiques, Urbanisme i Transports: José Ramón García Antón.